**חוקרים בתחום התחבורה ו/ או התכנון העירוני**

1. **כללי**

חברת נתיבי איילון בע"מ (להלן: "**החברה**" או "**נתיבי איילון**"), מתכבדת להודיע על כוונתה לערוך רשימת מציעים אשר תכלול נותני שירותים בתחום **חוקרים בתחום התחבורה ו/ או התכנון העירוני** (להלן: "**המאגר**"), ומזמינה בזאת קבלת הצעות להיכלל במאגר, הכל כמפורט בהודעה זו להלן.

* 1. נתיבי איילון הינה חברה ממשלתית כמשמעותה בתקנה 3(5) לתקנות חובת המכרזים, תשנ"ג-1993, העוסקת על פי החלטות ממשלה ומסמכי היסוד שלה בניהול, תכנון וביצוע פרויקטים תחבורתיים שונים ומגוונים.
	2. מאז הקמתה, צברה נתיבי איילון ניסיון הנדסי וניהולי רב בפרויקטים תחבורתיים מורכבים ורחבי היקף, וכיום היא אחת מהחברות המובילות בתכנון וביצוע פרויקטים בתחום התשתיות והתחבורה במדינת ישראל.
	3. בחודש יוני 2016, הפכה החברה לחברה ממשלתית בבעלות מלאה של מדינת ישראל. כפועל יוצא מכך, תחומי פעילותה של החברה הוגדרו והורחבו באופן מהותי, וזאת במסגרת החלטת הקבינט החברתי-כלכלי מיום 9.3.2017 (החלטה מס' חכ/62).
	4. בהתאם להחלטה הנ"ל, החברה מהווה זרוע לביצוע מטלות של הממשלה באמצעות משרד התחבורה ולעסוק בין היתר, בתכנון, קידום, ניהול וביצוע של פרויקטים תחבורתיים עירוניים ומטרופולינים, לרבות כאלו המקדמים תחבורה ציבורית והפחתה של שימוש ברכב פרטי, בכל רחבי הארץ, וכן ניהול, ייזום ופיתוח פרויקטים בעולם החדשנות והטכנולוגיה התחבורתית, והתאמת התשתיות להתפתחויות טכנולוגיות בכלי רכב ובמתקני הדרך.
	5. החברה מבצעת התקשרויות שוטפות לצורכי ביצוע הפרויקטים אשר באחריותה, בין היתר, באמצעות רשימות מציעים, בהתאם לתקנה 16 לתקנות חובת מכרזים, תשנ"ג – 1993, ובמסגרת זו מבקשת להקים מאגר של נותני שירותים בתחום חוקרים בתחום התחבורה , לצורך ליווי כולל של החברה בפרויקטיה.
	6. על תהליך קבלת ההצעות להיכלל במאגר ובחינתן, ועל ההתקשרות עם הספקים הנכללים במאגר יחולו התנאים הכללים המפורטים ב**נספח ב'** המצורף להודעה זו.
1. **תיאור השירותים**

סיוע בהכנת מסמכי מדיניות תחבורה, ביצוע בקרת איכות על תהליכים תכנוניים והנחיית צוותי תכנון מקצועיים בתהליכי תכנון אסטרטגיים ובהכנת תכניות אב תחבורתיות. הנחיית צוותי תכנון בדגש על הטמעת שיטות תכנון חדשניות, איתור פתרונות תחבורתיים מתקדמים לניהול ותפעול מערכות תחבורה, פיתוח כלי תכנון לפרויקטים שונים בתחום התחבורה ובשיטות לשיתוף בעלי עניין(להלן: "**השירותים**").

1. **תנאי הסף**

כתנאי לכניסתו של הספק למאגר, על הספק לעמוד במצטבר בכל אחד מהתנאים הבאים:

* 1. מומחה בעל תואר PhD בהנדסה או מדעי החברה או מדעי הטבע או מנהל עסקים או גיאוגרפיה או אדריכלות.
	2. ייעץ לפחות בפרויקט 1 ב-5 שנים האחרונות למגזר הציבורי או הפרטי, בתחום תכנון תחבורה ו/או בתכנון עירוני ו/או בכלכלה עירונית ו/או מדיניות ציבורית
	3. ביצע לפחות פרויקט אחד ב- 5 שנים אחרונות לקידום מדיניות תחבורה ו/או קידום תחבורה בת קיימא עבור המגזר הציבורי, בארץ או בעולם.
1. **התמורה**

התמורה שתשולם לספקים אשר יכללו במאגר תשולם בהתאם לתעריפים הקבועים בהודעת "תעריפי התקשרות עם נותן שירותים חיצוניים" מס' ה. 13.9.2.1 שפורסמה על ידי החשב הכללי במשרד האוצר, וכפי שתעודכן מעת לעת, בניכוי כל הנחה הקבועה ו/או שתקבע בתעריפים אלו בגין היקף העבודה, התמשכותה ו/או כל סיבה אחרת.

1. **מסמכים שיש לצרף להצעה והנחיות למילוי הטפסים**
	1. קורות חיים, תעודות הסמכה והשכלה אקדמאיות של המציע.
	2. הצגת אסמכתאות על פרסום לפחות שלושה מאמרים ו/או דוחות מחקריים ב-7 שנים אחרונות בתחום התחבורה ו/או בתכנון עירוני ו/או בכלכלה עירונית ו/או מדיניות ציבורית.
	3. הצגת פירוט הפרויקטים אשר בוצעו עבור המגזר הציבורי או פרטי ב- 5 שנים אחרונות לקידום מדיניות תחבורה ו/או קידום תחבורה בת קיימא עבור המגזר הציבורי או פרטי, בארץ או בעולם. יש לציין שם פרויקט, תיאור העבודה, תפקיד החוקר בעבודה, תאריך התחלה וסיום העבודה ופרטי גוף מזמין. כל מסמך אחר הנדרש לצורך הוכחת העמידה בתנאי הסף המפורטים לעיל.